
ŠIAULIŲ MIESTO SAVIVALDYBĖS ADMINISTRACIJOS 
ŠVIETIMO SKYRIUS


SPRENDIMO „DĖL ŠIAULIŲ LOPŠELIO-DARŽELIO „SIGUTĖ“ PAVADINIMO PAKEITIMO IR NUOSTATŲ PATVIRTINIMO“ PROJEKTO 


2025 m. gegužės 7 d.         
Šiauliai


Parengto sprendimo projekto tikslas – pakeisti Šiaulių lopšelio-darželio „Sigutė“ pavadinimą ir patvirtinti naujus jo nuostatus, įteisinant juose pasikeitusių teisės aktų nuostatas.

Šiaulių lopšelio-darželio „Sigutė“ (toliau – lopšelis-darželis „Sigutė“) nuostatai (toliau – Nuostatai) patvirtinti Šiaulių miesto savivaldybės tarybos 2024 m. birželio 6 d. sprendimu Nr. T-220 „Dėl Šiaulių lopšelių-darželių nuostatų patvirtinimo“.
Visų Šiaulių miesto ikimokyklinio ugdymo įstaigų pavadinimuose vartojamas simbolis, kuris siejamas su vaikų amžiumi. Siekiant gerinti lopšelio-darželio „Sigutė“ įvaizdį ir kurti palankų bendruomenės mikroklimatą, lopšelio-darželio bendruomenė nutarė pakeisti įstaigos pavadinimą – siūloma minėtą įstaigą pavadinti Šiaulių lopšeliu-darželiu „Dvi lapės“. 

Lopšelio-darželio „Sigutė“ pavadinimas keičiamas vadovaujantis Mokyklų pavadinimų sudarymo ir rašymo taisyklių, patvirtintų Lietuvos Respublikos švietimo ir mokslo ministro 2011 m. liepos 12 d. įsakymu Nr. V-1240 „Dėl mokyklų pavadinimų sudarymo ir rašymo taisyklių patvirtinimo“, 16.1. papunkčiu, 33 punktu ir atsižvelgiant į lopšelio-darželio tarybos 2025 m. balandžio 23 d. posėdžio protokolo Nr. DT-4 nutarimą. Lopšelio-darželio tarybos posėdyje svarstytas lopšelio-darželio nuostatų projektas ir jam pritarta.
Sprendimo projektas parengtas ir teikiamas vadovaujantis Švietimo įstatymo 2 straipsnio 162, 181, 341 dalyse ir 60 straipsnių nuostatomis, jog atstovai į lopšelio-darželio savivaldą yra renkami. Peržiūrėti ir pakeisti lopšelio-darželio nuostatai – nustatyta lopšelio-darželio savivaldos institucijos narių skaičius ir rinkimo tvarka, veiklos kadencijos trukmė, kompetencija.
Nuo 2025 m. sausio 1 d. pakeistas Ekonominės veiklos rūšių klasifikatorius (EVRK 2.1 RED).

Pasekmės teigiamos. Priėmus sprendimą Šiaulių lopšelis-darželis „Sigutė“ bus pavadintas Šiaulių lopšeliu-darželiu „Dvi lapės“, o jo nuostatų struktūra ir turinys atitiks galiojančius teisės aktus.  

Priėmus sprendimą bus pripažintas netekusiu galios Šiaulių miesto savivaldybės tarybos 2024 m. birželio 6 d. sprendimo Nr. T-220 „Dėl Šiaulių lopšelių-darželių nuostatų patvirtinimo“ 1.17 papunktis.

Sprendimui įgyvendinti nereikės priimti papildomų teisės aktų.

Sprendimui įgyvendinti nebus reikalingos papildomos biudžeto lėšos. 

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (+370 41) 386 474. Projekto iniciatorius – Švietimo skyrius.

